La Canonja està en plena celebració de la Festa Major d’Hivern | Notícies / Noticias Tarragona diari digital Tarragona21
La Canonja està en plena celebració de la Festa Major d’Hivern
La Canonja celebra la Festa Major d’HIvern enHonor a Sant Sebastià | Fotos: Tarragona21
La Canonja celebra avui el dia més important de l’Hivern al municipi. El 20 de gener és el dia de Sant Sebastià, patró de La Canonja. Per aquest motiu es celebra durant aquests dies la Festa Major d’Hivern i, durant el dia 20, La Canonja es declara festiva i surt a celebrar la festa.
Aquest matí, al voltant d eles 12 del migdia, s’ha encetat la Missa solemne a l’Església de Sant Sebastià on els canongins han gaudit de la música de la Coral Nova Unió de Vila-seca. A continuació s’ha dut a terme una processó pels carrers de la vila amb l’acompanyament del seguici de Festa Major, on han participat el Ball de Diables de La Canonja i els Grallers de La Canonja. Tot seguit, en acabar el seguici, el poble ha gaudit de Sardanes a la plaça de la Raval, davant de l’Ajuntament de La Canonja.
Les activitats no acaben aquí. Per la tarda, a les 19 hores, es celebrarà el Concert de Festa Major amb l’Orquestra Meravella al poliesportiu municipal. Més tard, a les 11 de la nit, la mateixa orquestra oferirà el Gran Ball de Festa Major.
La Festa Major d’Hivern està al bell mig de la seva programació. Els actes importants ja es van encetar el passat divendres 16 de gener amb una actuació del monologuista Toni Moog, a la qual van assistir unes 400 persones i va sorprendre l’aparició d’un altra monologuista important de l’escena, l’Albert Boira. També s’ha produït la clàssica baixada de carretons o com a novetat, el bateig del Ball de Diables Infantil.
Amb un programa de festes que el caracteritza la tradició, aquest cap de setmana La Canonja tancarà la Festa Major d’Hivern amb el tradicional Sebastival, un festival de música electrònica en el que actuen djs del municipi i djs internacionals i amb entrada gratuïta.
14/01/2019 Tot a punt per iniciar la Festa Major d’hivern de la Canonja
14/01/2015 La Canonja es prepara per la Festa Major d’hivern amb el Toni Moog i un Sebastival molt internacional
17/02/2015 Demanen 7 anys de presó per un jove de la Canonja pels fets de Can Vies